એમણે શ્રીગોવર્ધનનાથજી શ્રી ઠાકુરને ગોવર્ધન પર્વતમાંથી પ્રકટ કર્યા છે, અને સદુપાંડે આદિ વ્રજવાસી ઘણા લોકો સેવક થયા છે. ત્યારે કુંભનદાસ એ સાંભળીને પોતાની સ્ત્રીને કહે છે. અન્યોરમાં જઈને શ્રીઆચાર્યજીના સેવક થઈએ એમની કૃપાથી શ્રી ઠાકુરજી કૃપા કરશે. ત્યારે સ્ત્રીએ કહ્યું કે, હું પણ ચાલીશ. મારે કોઈ સંતતિ, બેટા નથી, એ મહાપુરુષ આપે તો થાય. આ પ્રકારે વિચાર કરીને બંને જણાએ શ્રીઆચાર્યજીની પાસે આવીને દંડવત કર્યા. વિનંતી કરી કે મહારાજ! ઘણા દિવસથી ભટકતો હતો હવે આપ મારા ઉપર કૃપા કરો, કુંભનદાસ તો દૈવી જીવ છે, તેથી શ્રીઆચાર્યજીના દર્શન કરી શ્રીઆચાર્યજીના સ્વરૂપનું જ્ઞાન થઈ ગયું, પછી શ્રીઆચાર્યજીએ પોતે કુંભનદાસને કહે કે તમે સ્ત્રી- પુરુષ બંને જણ સંકર્ષણ કુંડમાં ન્હાઈને શ્રીઆચાર્યજીને પાસે આવે.